Klaus Wennemann

Klaus Wennemann (* 18. Dezember 1940 in Oer-Erkenswick; † 7. Januar 2000 in Bad Aibling) weer en düütschen Schauspeler.

 Leven un Loopbahn 
Wennemann weer de Söhn vun en Bargmann ut dat Ruhrrebeet. He hett en koopmännsche Lehr afleggt, heemlich aver Schauspeelünnericht nahmen, bit he na de Bundswehr müss. As he sien Schauspeelutbilln an de Folkwang-School to Enn maakt harr, kreeg he sien eerst Engagement in Landshut. Dorna weer he an’t Schauspeelhuus in Stuttgart un later in Riäkelhusen un Düsseldörp.

As Filmschauspeler harr Wennemann 1981 sien Dörbrook mit den Film Das Boot vun Wolfgang Petersen. Dorin hett he den Leiden Ingenieur (LI) mit en övertügen Leistung speelt, wat em de Dören för sien Filmloopbahn apen maken de. Twüschen 1984 un 1993 harr he de Titelrull in de Krimireeg Der Fahnder un later, in de 1990er Johren, den Paster Henning Schwarz in de Reeg Schwarz greift ein. Bito harr he Gastrullen in Feernsehregen as Hinter Gittern oder Auf Achse.

Wennemann weer siet 1963 mit sien Fro Hedwig verheiraadt un harr twee Söhnen. Bit to sien Dood hett he in Herrsching an’n Ammersee leevt. Kort na sien 59. Geboortsdag is he an Lungenkrebs doodbleven. Begraven liggt Wennemann op’n Waldkarkhoff in Oer-Erkenswick blangen sien Öllern.knerger.de: Dat Graff vun Klaus Wennemann

 Filmografie (Utwahl) 
 Johr Titel 1976 Frauensiedlung, Feernsehn 1981 Das Boot 1984 Abwärts 1987 Der Unsichtbare 1989 Schuldig, Feernsehn 1990 Neuner 1985-93 Der Fahnder, Feernsehreeg 1995 Bruder, ich brauche dein Blut, Feernsehn 1995 Kissenschlacht, Feernsehn 1994-95 Schwarz greift ein, Feernsehreeg 1996 Helden haben’s schwer, Feernsehn 1998-99 Hinter Gittern – Der Frauenknast, Feernsehfolgen 1999 Morgen gehört der Himmel dir, Feernsehn

 Utteken 
 1968: Grote Hersfeld-Pries
 1986: Golden Gong för Der Fahnder

 Borns 

 Weblenken 

 Literatur vun un över Klaus Wennemann in de Düütschen Natschonalbökeree

Kategorie:Mann
Kategorie:Börger von Düütschland
Kategorie:Schauspeler
Kategorie:Boren 1940
Kategorie:Storven 2000